Μια κουνουπιδοσαλάτα που θα θέλετε να τρώτε κάθε μέρα λίγο αλλιώς
Ελαφριά, νόστιμη, ελαφρά πικάντικη και απίθανα γευστική είναι αυτή η σαλάτα, που μπορούμε να την εμπλουτίσουμε με ό,τι μας αρέσει, από αντζούγιες μέχρι αλλαντικά και τυριά.
1 κουνουπίδι, χωρισμένο σε μπουκετάκια, 250 γρ. μπαγιάτικο ψωμί, σε κύβους 3 εκ., 1 μικρή φρέσκια πιπεριά τσίλι, ψιλοκομμένη, 1 σκελίδα σκόρδο, ψιλοκομμένη, 1 κουτ. σούπας μαύρη σταφίδα κορινθιακή, 2 κουτ. γλυκού κάππαρη, ξαλμυρισμένη και στραγγισμένη, 3 ραπανάκια, σε φετάκια, 3 κουτ. σούπας ψιλοκομμένος μαϊντανός, 50 ml λεμονοχυμός, 100 ml ελαιόλαδο, αλάτι, πιπέρι φρεσκοτριμμένο
Για να ετοιμάσουμε την πικάντικη κουνουπιδοσαλάτα σε μια κατσαρόλα με άφθονο αλατισμένο νερό  που κοχλάζει ρίχνουμε τα μπουκετάκια κουνουπιδιού και βράζουμε για 2 λεπτά, ίσα ίσα να μαλακώσουν ελαφρώς. Τα στραγγίζουμε.Σε ένα τηγάνι ζεσταίνουμε το μισό λάδι σε δυνατή φωτιά και σοτάρουμε το κουνουπίδι για  2-3 λεπτά, μέχρι να πάρει χρώμα και να ροδίσει.Το αδειάζουμε σε ένα βαθύ μπολ ή σαλατιέρα.Στο ίδιο τηγάνι ζεσταίνουμε το υπόλοιπο  ελαιόλαδο και σοτάρουμε το σκόρδο με την καυτερή πιπερίτσα και τους κύβους ψωμιού για 2-3 λεπτά, μέχρι να ροδίσουν, ανακατεύοντας  συνεχώς.Αδειάζουμε στο μπολ με το κουνουπίδι, προσθέτουμε όλα τα υπόλοιπα υλικά και ανακατεύουμε απαλά.
Κουνουπίδι